Depfa Bank

Depfa Bank on saksalais-irlantilainen pankki, jonka erityisala on julkisen sektorin rahoitus. Sen pörssinoteeraus on Frankfurtissa. Pankin markkina-arvon arvioidaan olevan vajaat viisi miljardia euroa. Sen taseessa on kuitenkin yli 230 miljardia euroa. Vuonna 2006 pankki teki 526 miljoonan euron nettotuloksen ja sen oma pääoma tuotti 21 prosenttia. Pankin omistuksessa on 18 konttoria ympäri maailmaa.

Suomessa Depfa palvelee suurimpia kaupunkeja ja valtion liikelaitoksia. Vuonna 2007 se antoi rahoitusta Suomen julkiselle alalle noin 1,5 miljardin euron edestä.

Lähteet 
 Jussi Rosendahl: Puolivaltiollisten pankki (Kauppalehti 9.7.2007, s. 12)

Saksalaiset pankit